
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Τροποποίηση γενικού πολεοδομικού σχεδίου του δή¬ 
μου Σαλαμίνας και των κοινοτήτων Αμπελακίων, Σε¬ 
ληνίων και Αιαντείου (ν. Αττικής). 1 

Τροποποίηση του εγκεκριμένου ρυμοτομικού σχεδίου 
Αλεξ/πολης Ν. Έβρου στο Ο.Τ. 433. 2 


Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 33810/6890 (1) 

Τροποποίηση γενικού πολεοδομικού σχεδίου του δήμου 
Σαλαμίνας και των κοινοτήτων Αμπελακίων, Σεληνίων 
και Αιαντείου (ν. Αττικής). 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» (Α' 33). 

2. Τις διατάξεις της παρ. 11 του άρθρου 4 του Ν. 
2508/1997 «Βιώσιμη οικιστική ανάπτυξη των πόλεων και 
οικσιμών της χώρας και άλλες διατάξεις» (Α' 124). 

3. Τις διατάξεις του άρθρου 2 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, 
ρύθμιση συναφών θεμάτων και θεμάτων του Ταμείου Νο¬ 
μικών» (Α' 4). 

4. Τις διατάξεις του άρθρου 49 παρ. 2α του Ν. 998/1979 
«Περί προστασίας των δασών και των δασικών εν γένει ε¬ 
κτάσεων της χώρας» (Α' 289). 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παρ. 2ατου άρθρου 1 του Ν. 2469/1997 
(Α' 38). 


6. Τις διατάξεις των άρθρων 3,4 και 5 (παρ. 3 και 4) του 
Ν. 1515/1985 «Ρυθμιστικό σχέδιο και πρόγραμμα προ¬ 
στασίας περιβάλλοντος της ευρύτερης περιοχής της Α¬ 
θήνας» (Α' 18). 

7. Τις διατάξεις του άρθρου 19 (παρ. 1) του Ν. 
1849/1989 «Επέκταση και συμπλήρωση των στεγασπκών 
προγραμμάτων του Οργανισμού Εργατικής Κατοικίας και 
άλλες διατάξεις» (Α' 113). 

8. Την 39962/1037/16.5.1990 απόφαση του Υπουργού 
Περιβάλλοντος, Χωροταξίας και Δημοσίων Έργων «Ά¬ 
σκηση αρμοδιοτήτων από τον Οργανισμό Αθήνας» (Β' 
327). 

9. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις περιφερειακές υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

10. Το 6829/27.11.1996 έγγραφο του Οργανισμού Αθή¬ 
νας προς τους αρμόδιους φορείς. 

11. Τη 10/1997 γνωμοδότηση του Δημοτικού Συμβουλί¬ 
ου Σαλαμίνας. 

12. Τις 325/1996 και 22/1997 γνωμοδοτήσεις του κοινο¬ 
τικού συμβουλίου Αιαντείου. 

13. Την 84/1996 γνωμοδότηση του κοινοτικού συμβου¬ 
λίου Σεληνίων. 

14. Την 137/1997 γνωμοδότηση του κοινοτικού συμβου¬ 
λίου Αμπελακίων. 

15. Το 24/6/542/1996 έγγραφο του Λιμενικού Ταμείου 
Σαλαμίνας. 

16. Το 103569/11090/96/1997 έγγραφο της Δ/νσης Πο- 
λεοδομικού Σχεδιασμού Υπουργείου Περιβάλλοντος, Χω¬ 
ροταξίας και Δημοσίων Έργων. 

17. Το 6933/96/1997 έγγραφο της Β' Εφορείας Προϊ¬ 
στορικών και Κλασσικών Αρχαιοτήτων. 

18. Το Δ.ΜΕΟ/η/1587/1996 έγγραφο της Γενικής Γραμ¬ 
ματείας Δημοσίων Έργων Δ/νσης Μελετών Έργων Οδο¬ 
ποιίας. 

19. Το 201052/1997 έγγραφο της Εταιρείας Ύδρευσης 
και Αποχέτευσης Πρωτεύουσας. 

20. Το Α/4/01/82/12219/1997 έγγραφο της Γενικής 
Γραμματείας Συγχρ/νων Δημοσίων Έργων Υπουργείου 
Περιβάλλοντος, Χωροταξίας και Δημοσίων Έργων. 

21. Το γεγονός ότι οι υπόλοιποι φορείς δεν απάντησαν 
μέχρι σήμερα. 

22. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού και του οικείου Ο.Τ.Α. 

23. Τις 2/συν. 73/31.10.1996 και 3/συν. 6/21.4.1997 γνω¬ 
μοδοτήσεις της Εκτελεστικής Επιτροπής του Οργανι¬ 
σμού της Αθήνας, αποφασίζουμε: 

Εγκρίνεται η τροποποίηση του γενικού πολεοδομικού 
σχεδίου (Γ.Π.Σ.) του δήμου Σαλαμίνας και των κοινοτήτων 
Αμπελακίων, Σεληνίων και Αιαντείου (ν. Αττικής), που έχει 
εγκριθεί με την 58048/2378/16.8.1985 (Δ' 572) απόφαση 
του Υπουργού Περιβάλλοντος, Χωροταξίας και Δημο¬ 
σίων Έργων με: 

Α· Την τροποποίηση και επέκταση των ορίων γενικού 
πολεοδομικού σχεδίου 

α) Για την ένταξη εντός αυτών της περιοχής Βιοτεχνι¬ 
κού Πάρκου στη θέση «Γούβα-Μπατσί» με συντελεστή 
δόμησης 0,4 όπως φαίνεται στους χάρτες Π1 σε κλίμακα 
1:10.000 και 

β) Για την ένταξη εντός αυτών της περιοχής «Ασπρα 
Χώματα»» της κοινότητας Αμπελακίων όπως φαίνεται στον 
παραπάνω χάρτη. 

Β. Την τροποποίηση των χρήσεων γης των πολεοδομι- 
κών ενοτήτων όπως φαίνεται στον ίδιο χάρτη, ως εξής: 

- Τον καθορισμό αμιγούς κατοικίας όπως προσδιορίζε¬ 
ται από το άρθρο 2 του από 23.2.1987 Π. Δ/τος (Δ' 166) 
στις πολεοδομικές ενότητες 1, 2, 4, 5, 6, 8, 9, 11 12 13 
16, 17, 18,19,20, 21,22, 24 και 25. 

- Τον καθορισμό γενικής κατοικίας, όπως προσδιορίζε¬ 
ται από το άρθρο 3 του ως άνω Π. Δ/τος στις πολεοδομι¬ 
κές ενότητες 3,7, 10, 14,15 και 23 καθώς και στα οικόπε¬ 
δα που έχουν πρόσωπο επί των οδών Σαλαμίνας, Ιππο- 
κράτους, Αμπελακίων, Φανερωμένης, Λεωφ. Αιαντείου. 

- Τον καθορισμό χρήσης τοπικού κέντρου όπως προσ¬ 
διορίζεται από το άρθρο 4του παραπάνω Π. Δ/τος στα οι¬ 
κόπεδα που έχουν πρόσωπο κατά μήκος του οδικού άξο¬ 
να που συνδέει τη Σαλαμίνα με το παραθεριστικό συ¬ 
γκρότημα Βασιλικών και προς τον όρμο Αγ. Γεωργίου και 
στον οδικό άξονα που ενώνει τη Σαλαμίνα με το Αιάντειο 
στις ΠΕ5 και ΠΕ6 αντίστοιχα. 

- Τη χωροθέτηση Λιμενικού Ταμείου. 

- Τον καθορισμό επιπλέον χώρων εκπαίδευσης στην 
ΠΕ6 ήτοι ένα (1) δημοτικό σχολείο, ένα (1) νηπιαγωγείο 
και έναν (1) παιδικό σταθμό. 


- Τον καθορισμό μαρίνας στην περιοχή Παλουκίων. 

- Τον καθορισμό στην πολεοδομική ενότητα 12 (περιο¬ 
χή του εγκεκριμένου ρυμοτομικού σχεδίου Φοινικιού) χώ¬ 
ρων εκκλησίας και σχολείου. 

- Τον καθορισμό ειδικών χρήσεων στην περιοχή επιρ¬ 
ροής ζεύξης Περάματος. 

- Τον καθορισμό ζώνης πρασίνου - αρχαιολογικού εν¬ 
διαφέροντος στο ύψωμα Σαλτάρη. 

Γ. Τον αποχαρακτηρισμό των Ζωνών Ενεργού Πολεοδο¬ 
μίας στις Π.Ε.5 και Π.Ε.6 και τον καθορισμό στις περιοχές 
αυτές χρήσης αμιγούς κατοικίας με συντελεστή δόμησης 
0,6 και μέσο συντελεστή στις πολεοδομικές ενότητες 0,8. 

Δ. Τη συμπλήρωση του οδικού δικτύου του δήμου Σα¬ 
λαμίνας και των κοινοτήτων Αμπελακίων, Σεληνίων και Αι- 
αντείου όπως φαίνεται στο χάρτη Π1 με: 

- Τον χαρακτηρισμό της οδού «Γούβα-Μπατσί»» προς τη 
βιομηχανική περιοχή ως δευτερεύουσα αρτηρία. 

Ε. Συνοπτικά αντίτυπα των παραπάνω δύο (2) χαρτών 
Π. 1 που θεωρήθηκαν από τον Προϊστάμενο της Διεύθυν¬ 
σης Τοπογραφικών Εφαρμογών με την 33810/1997 πρά¬ 
ξη του δημοσιεύεται στην Εφημερίδα της Κυβερνήσεως 
με την παρούσα απόφαση. 

ΣΤ. Εντός της περιοχής του Γενικού Πολεοδομικού Σχε¬ 
δίου (Γ.Π.Σ.) και ειδικότερα στις εκτός σχεδίου περιοχές 
που περιλαμβάνονται σ’ αυτό, οικοδομικές άδειες που έ¬ 
χουν εκδοθεί με τις προγενέστερα ισχύουσες διατάξεις ή 
εχει υποβληθεί στην αρμόδια Πολεοδομική Υπηρεσία 
πλήρης φάκελος με τα απαραίτητα για την έκδοση της οι¬ 
κοδομικής άδειας στοιχεία, μέχρι την ημερομηνία δημο¬ 
σίευσης της παρούσας απόφασης, εκτελούνται όπως εκ- 
δόθηκαν ή εκδίδονται βάσει των υποβληθέντων στοιχείων 
σε συνδυασμό με τις διατάξεις του Ν. 1577/1985 «Γενικός 
Οικοδομικός Κανονισμός» (Α' 210). 

4. Η ισχύς της απόφασης αρχίζει από τη δημοσίευσή 

της στην Εφημερίδα τςη Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 1997 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΓΕΩΡΓΙΑΣ 

ΚΩΣΤΑΣ ΛΑΛΙΩΤΗΣ ΣΤ. ΤΖΟΥΜΑΚΑΣ 

* ΙΪΕΡίΒΙΛΛΟΑΤΟΙ 

..... _ ΤΟΠΟΓΡΑΦΙΚΟ ΔΙΑΓΡΑΜΜΑ 


Δ. Πηραματος 

Αριθ .29931 ( 2 ) 

Τροποποίηση του εγκεκριμένου ρυμοτομικού σχεδίου Α- 
λεξ/πολης Ν. Έβρου στο Ο.Τ. 433. 

Ο ΔΗΜΑΡΧΟΣ ΑΛΕΞΑΝΔΡΟΥΠΟΛΗΣ 

Έχοντας υπόψη: 

1. Τις διατάξεις του Ν. Δ/τος της 17ης Ιουλίου 1923 ό¬ 
πως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Το από 5.7.1994 Π.Δ. (ΦΕΚ 113Α/6.7.94) με το οποίο 
μεταβιβάζονται οι αρμοδιότητες τροποποιήσεων εγκε¬ 
κριμένου σχεδίου πόλεως και πολεοδομικών εφαρμογών 
στο Δήμο Αλεξανδρούπολης Ν. Έβρου. 

3. Το Γ.Π.Σ. Αλεξ/πολης (ΦΕΚ 9Δ714.1.88) και Π.Μ.Α. Α- 
λεξ/πολης (ΦΕΚ 674Δ730.10.89). 

4. Την υπ’ αριθ. 172/97 απόφαση του Δημοτικού Συμ¬ 
βουλίου Αλεξ/πολης με την οποία προτείνεται η τροπο¬ 
ποίηση του εγκεκριμένου σχεδίου πόλης. 

5. Την υπ’ αριθ. 6/1/97 θετική γνωμοδότηση του Συμ¬ 
βουλίου ΣΧΟΠ. 

6. Την υπ’ αριθ. 405/97 οριστική απόφαση του Δημοτι¬ 
κού Συμβουλίου Αλεξ/πολης για την προτεινόμενη τρο¬ 
ποποίηση, αποφασίζουμε: 


Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου Αλεξ/πολης στο Ο.Τ. 433 που αφορά τον α¬ 
ποχαρακτηρισμό ενός τμήματος του χώρου κοινωνικής υ¬ 
ποδομής στο Ο.Τ. 433 με εμβαδό 329,75 τ.μ. σε χώρο κα¬ 
τοικίας όπως φαίνεται στο τοπογραφικό διάγραμμα που 
επισυνάπτεται και αποτελεί αναπόσπαστο μέρος της πα¬ 
ρούσας απόφασης. 

Άρθρο 2 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Α¬ 
λεξ/πολης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μετά την παραπάνω δημοσίευση η απόφαση μαζί με το 
σχετικό τοπογραφικό διάγραμμα που τη συνοδεύει να α- 
ναρτηθεί στο Δημοτικό Κατάστημα επί 15ήμερο για ενη¬ 
μέρωση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αλεξανδρούπολη, 1 Δεκεμβρίου 1997 
Ο Δήμαρχος 

ΕΛΕΥΘΕΡΙΟΣ I. ΓΙΟΦΤΣΙΔΗΣ 




















